EkBass/fiwiki-20250220-pages-articles huggingface dataset:
K. Emil Sipinen

Karl Emil Sipinen (13. maaliskuuta 1873 Laukaa – 6. joulukuuta 1932 Helsinki) oli suomalainen kansakoulunopettaja ja lastenkirjailija. Sipisen isä David Sipinen toimi kauppiaana Äänekoskella. Karl Emil Sipinen valmistui kansakouluopettajaksi Jyväskylän seminaarista ja toimi opettajana Tampereella. Karl Emil Sipinen oli naimisissa opettaja Matilda Veijon kanssa. Heidän poikansa Veikko Emil Sipinen (k. 1944) oli mainospiirtäjä joka suunnitteli etiketit Koskenlaskija- ja Viola-juustopakkauksiin. Veikko Sipisen poika on arkkitehti Arto Sipinen. == Teoksia == * Eläintarinoita ; kuvittanut F. G. Åander. Valistus 1925 == Lähteet == * * Liisa Maria Hänninen : Arto Sipinen Jyväskylän yliopiston uudisrakennusten arkkitehtinä 1969-2000. Taidehistorian pro gradu, Taiteiden ja kulttuurin tutkimuksen laitos, Jyväskylän yliopisto 2002, s. 11-12 Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1873 syntyneet Luokka:Vuonna 1932 kuolleet
Ennakkoratkaisu

Ennakkoratkaisu tarkoittaa seuraavia asioita: * ennakkopäätös, prejudikaatti * ennakkoratkaisu (verotus), Suomen verohallinnon tekemä päätös verotuksesta säännöstulkinnan ennakoimiseksi * ennakkoratkaisu (EU), Euroopan unionin tuomioistuimen tekemä päätös ennakkoratkaisupyynnön perusteella
Freestylehiihto talviolympialaisissa 2010

Freestylehiihto vuoden 2010 talviolympialaisissa Vancouverissa käytiin Cypress Mountainilla Whistler Olympic Parkissa 13.–25. helmikuuta 2010. Ensimmäistä kertaa olympiakisojen ohjelmassa oli skicross, jossa käytiin sekä miesten että naisten kilpailut. == Mitalistit == === Miehet === ==== Kumparelasku ==== Sija Maa Urheilija Pisteet 1 Alexandre Bilodeau 26,75 2 Dale Begg-Smith 26,58 3 Bryon Wilson 26,08 ==== Hypyt ==== Sija Maa Urheilija Pisteet 1 Aljaksei Hrišin 248,41 2 Jeret Peterson 247,21 3 Liu Zhongqing 242,53 ==== Skicross ==== Sija Maa Urheilija 1 Michael Schmid 2 Andreas Matt 3 Audun Grønvold ===Naiset=== ====Kumparelasku==== Sija Maa Urheilija Pisteet 1 Hannah Kearney 26,63 2 Jennifer Heil 25,69 3 Shannon Bahrke 25,43 ====Hypyt==== Sija Maa Urheilija Pisteet 1 Lydia Lassila 214,74 2 Li Nina 207,23 3 Guo Xinxin 205,22 ====Skicross==== Sija Maa Urheilija 1 Ashleigh McIvor 2 Hedda Berntsen 3 Marion Josserand ==Aiheesta muualla== * *Vancouverin talviolympialaisten viralliset kotisivut – Freestylehiihto Luokka:Talviolympialaiset 2010 2010 Luokka:Kanadan hiihto
Tahvo Könönen

Tahvo Könönen (6. maaliskuuta 1864 Pälkjärvi – 13. helmikuuta 1922 Hamina) oli suomalainen päätoimittaja ja kunnallisvaikuttaja. Hän käytti nimimerkkejä Teppo K. ja T. K. Könönen syntyi kauppiaan perheeseen. Hän opiskeli Joensuun ja Kuopion lyseoissa ja valmistui ylioppilaaksi vuonna 1885. Könönen opiskeli suomea ja historiaa Helsingin yliopistossa vuoteen 1895 saakka. Könönen työskenteli Joensuussa sanomalehti Karjalattaren päätoimittajana vuosina 1890–1893 ja 1907–1916 sekä Pohjois-Karjala -lehden päätoimittajana vuosina 1905–1906. Hän toimi Joensuun kaupunginvaltuuston sihteerinä vuosina 1891–1918, kaupungin rahatoimikamarin jäsenenä vuosina 1893–1912, Pohjois- Karjalan kansanopiston johtokunnan jäsenenä vuosina 1893–1903 ja Joensuun käsityökoulun opettajana vuosina 1903–1917. Könönen työskenteli Haminan Lehden päätoimittajana vuodesta 1918 aina kuolemaansa saakka. Hän toimi Haminassa myös kunnallisneuvosmiehenä, kirkkoneuvoston jäsenenä ja muissa luottamustehtävissä. Puoluekannaltaan Könönen oli vanhasuomalainen ja sittemmin kokoomuslainen. Kotiseutututkimusta harrastanut Könönen on julkaissut teoksia muun muassa Pälkjärven murteesta ja pitäjästä sekä laajan Joensuun kaupungin historian. Hän kirjoitti myös runoja. Tahvo Könösen poika oli Joensuun lyseon rehtori ja kaupunkineuvos Aulis V. A. Könönen. == Teoksia == * Äänne- ja muoto-opillisia tutkimuksia Pälkijärven kielimurteesta, kirjoitti T. Könönen. Kuopion isänmaallinen seura, Kuopio 1888 * Pälkijärven pitäjäs, kirjoitti T. Könönen. Kuopion isänmaallinen seura, Kuopio 1891, uusi näköispainos 1993 * Joensuun kaupunki vuosina 1848-1898, kirjoitti T. Könönen. Joensuun kaupunki, Joensuu 1904 * Karjalan radan jatko, Joensuun kaupunki ja Pohjois-Karjalan kunnat: paikkakunnallisia näkökohtia, esittänyt Joensuun kaupungin rautatie-toimikunta ja useiden kuntien valtuutetut. Joensuu 1905 * Karjalan radan jatko, Joensuun kaupunki ja Pohjois-Karjalan kunnat: paikkakunnallisia näkökohtia. Joensuun kaupungin rautatietoimikunta, Joensuu 1906 * Joensuun kaupungin kunnalliskertomus vuosilta 1899-1907, kirjoitti T. Könönen. Joensuu 1910 ==Lähteet== Luokka:Suomalaiset päätoimittajat Luokka:Vuonna 1864 syntyneet Luokka:Vuonna 1922 kuolleet
O’nyong’nyong

O’nyong’nyong, josta käytetään myös nimitystä o’nyong-nyong, on arboviruksiin, tarkemmin sanottuna togavirusten alfavirusryhmään kuuluva virus ja tämän aiheuttama samanniminen sairaus. Se on läheistä sukua chikungunyalle ja igbo oralle. Sairaudesta käytetään yleisesti myös lyhennettä ONN sekä sitä aiheuttavasta viruksesta lyhenteitä ONN-virus ja ONNV. ==Etymologia== Nimi o’nyong’nyong on peräisin Ugandan ja Sudanin niloottisista kielistä, joissa sen merkitys on ”nivelten heikkeneminen”. ==Tarttuminen== O’nyong’nyong leviää tartunnan saaneista hyttysistä. Se on ainoa virus, joka pääasiallisina välittäjinä ovat horkkasääskiin kuuluvat Anopheles funestus- ja Anopheles gambiae -hyttyset. ==Oireet== O’nyong’nyongin tavallisia oireita ovat polyartriitti, ihottuma ja kuume. Oireina saattaa esiintyä myös kipua rinnassa ja silmissä, imusolmuketulehdusta ja väsymystä. Taudin ei tiedetä aiheuttaneen kuolemantapauksia. ==Esiintyvyys== O’nyong’nyong on aiheuttanut kaksi tunnettua epidemiaa. Niistä ensimmäinen levisi vuosina 1959-1962 Ugandasta Keniaan, Tansaniaan, Zaireen (nykyiseen Kongon demokraattiseen tasavaltaan), Malawiin ja Mosambikiin. Yhteensä yli kaksi miljoonaa ihmistä sairastui. Tämä oli laajin tunnettu arboviruksen aiheuttama epidemia. Vuonna 1959 virus eristettiin ensimmäisen kerran Entebbessä sijaitsevassa Uganda Virus Research Institutessa sääskistä ja ihmisverestä Gulussa, Ugandan pohjoisosassa kerätyistä näytteistä. Vuosina 1996-1997 levinnyt toinen epidemia rajoittui Ugandaan. Siinä sairastui 400 ihmistä. Epidemioiden 35 vuoden väli ja todistusaineisto siitä, että Ugandassa olisi mahdollisesti ollut o’nyong’nyongepidemia jo vuosina 1904-1906, viittaavat siihen, että viruksen aiheuttamien epidemioiden sykli olisi noin 30-50 vuotta. ==Alalajit== ONN- viruksella on ainakin kolme alalajia tai muunnosta. Niiden perimä on saatavilla genomitietokannoissa. ==Lähteet== ==Aiheesta muualla== *Material Safety Data Sheet - Kanadan yleisen terveyden virasto Luokka:Virustaudit Luokka:Zoonoosit
Oblutšje

Oblutšje () on kaupunki Juutalaisten autonomisella alueella Venäjällä. Se sijaitsee Amurin sivujoen Hinganin varrella 159 kilometriä Birobidžanista länteen. Kaupunki on Oblutšjen piirin keskus. Sen kautta kulkee Siperian rata. Asukkaita on 10 600 henkeä (vuonna 2009). Paikkakunta on syntynyt vuosina 1909–1911 rakennetun Solonin rautatieaseman yhteyteen. Vuonna 1938 siitä tuli kaupunki. Nykyään Oblutšjessa on rautatieliikenteen yrityksiä ja kullankaivuuta harjoittava yhtiö. ==Lähteet== Luokka:Juutalaisten autonomisen alueen kaupungit
Pietarsaaren Sanomat

Pietarsaaren Sanomat on Pietarsaaressa kerran viikossa ilmestyvä paikallislehti ja kerran viikossa ilmestyvä kaupunki lehti, kaupunkilehti tunnetaan nimellä PS Pulssi, se jaetaan peittojakeluna alueella Pietarsaari, Pedersöre, Uusikaarlepyy ja Luoto. Lehden päätoimittaja on Pentti Höri. Lehteä julkaisee Hilla Group Oyj. Pietarsaaren Sanomat perustettiin vuonna 1984, kun kaupungissa aiemmin ilmestynyt Uutis-Jaakko osti sen kanssa kilpailleen Pietarsaari-lehden ja yhdistynyt lehti sai uuden nimen.Suomenkielisen paikallislehdistön historia on pitkä joskin katkonainen. Pietarsaaren Sanomat Pietarsaaren Sanomat siirtyi tabloidi-kokoon 14. helmikuuta 2014. 1\. helmikuuta 2021 alkaen Pietarsaaren Sanomat muuttuu kaupunkilehdeksi, ja alkaa ilmestyä PS Pulssin tilalla. == Lähteet == Luokka:Suomalaiset paikallislehdet Luokka:Pietarsaaren media
Hyppääjien liike

Hyppääjien liike syntyi 1800-luvulla Länsi-Inkerin Ropsussa. Hyppääjille oli tyypillistä voimakas hurmoksellisuus, joka ilmeni hyppäämisenä ja hurjana tanssimisena. Liikkeeseen lienee vaikuttanut Venäjällä ortodoksien keskuudessa syntynyt hlystien eli ruoskijoiden lahko. Hyppääjien liikkeessä ilmeni sekä askeettisia että seksuaalisia piirteitä. Se kannatti vapaata seksuaalisuutta ja hylkäsi muodollisen avioliiton. Hyppääjät vastustivat virkavaltaa ja papistoa. Hyppääminen, konttaaminen, sekava ääntely ja huutaminen nähtiin Pyhän Hengen läsnäolon merkkeinä. Heidän seuroissaan pidettiin puheita ja laulettiin osin itse sepitettyjä lauluja. Liike piti keskinäisenä tervehdyksenään pyhää suudelmaa (laina ortodokseilta hlystien välityksellä). Jäsenet kieltäytyivät alkoholista, kahvista ja tupakasta. Naiset saattoivat korostaa asketismia ajamalla tukkansa pois. Hyppääjien kokoukset päättyivät yleensä pimeässä huoneessa transsitilassa harrastettuun ryhmäseksiin. Insestiäkin esiintyi, koska kuka tahansa saattoi pimeässä huoneessa tulla seksikumppaniksi. Suomeen hyppääjien liike tuli Inkeristä vuonna 1836. Liikkeen taantuminen alkoi 1850-luvulla. ==Lähteet== *http://www.inkeri.com/uutisarkisto.html * Mauri Kinnunen: Herätysliike kahden kulttuurin rajalla (väitöskirja), JY Pdf Luokka:Kristilliset liikkeet Luokka:Kultit Luokka:Seksuaalisuus ja uskonto Luokka:Inkerin kulttuuri Luokka:Inkerin historia Luokka:Uskonto Venäjällä
Rentoliuskio

Rentoliuskio (Hypecoum procumbens) on keltakukkainen emäkkikasveihin kuuluva ruohovartinen kasvi. Sillä on suikertava kasvutapa, sinivihreät lehdet ja keltaiset kukat. Laji on alkujaan kotoisin Etelä-Euroopasta, mutta sitä kasvatetaan kukkapenkeissä keltaisten kukkiensa vuoksi. Se on yksivuotinen, varsin kestävä kasvi.Hypocpaea Enclopedia Britannica Länsi-Turkin ja Itä-Egean alueella kasvaa kotoperäinen alalaji Hypecoum procumbens ssp. atropunctatum.Notes on the Flora and Vegetation of Rhodes == Lähteet == == Aiheesta muualla == * Laji.fi: Rentoliuskio (Hypecoum procumbens) Luokka:Unikkokasvit
Silkkikottarainen

Silkkikottarainen (Spodiopsar sericeus), myös Sturnus sericeus, on aasialainen varpuslintu. Sen elinympäristö käsittää Kiinan etelä- ja kaakkoisosat Hainania myöten. Lajin holotyypin kuvaili Johann Friedrich Gmelin Kiinasta 1788.IBC == Lähteet == Luokka:Kottaraiset
Kenny Wayne Shepherd

Kenny Wayne Shepherd (s. 12. kesäkuuta 1977 Louisiana, Yhdysvallat) on yhdysvaltalainen kitaristi, laulaja sekä sanoittaja. Hän on julkaissut useita studioalbumeita, soittanut blues-rokkia ja popahtavaa rokkia. Shepherd tuli Johnny Langin ohella tunnetuksi nuorena roots-kitaristina 1990-luvun lopussa. Guitar World sijoitti Shepherdin kolmanneksi suosituimmaksi blues artistiksi heti B. B. Kingin ja Eric Claptonin jälkeen. == Julkaisut== ===Albumit=== * Ledbetter Heights (1995) * Trouble Is... (1997) * Live On (1999) * The Place You're In (2004) * 10 Days Out: Blues from the Backroads (2007) * Here I Go (2011) ===Singlet=== * Deja Voodoo (1995) * Born With A Broken Heart (1996) * Aberdeen (1996) * Slow Ride (1997) * Somehow, Somewhere, Someway (1998) * Blue on Black (1998) * Everything Is Broken (1999) * In 2 Deep (1999) * Was (2000) * Last Goodbye (2000) * Alive (2004) * The Place You're In (2005) * Never Lookin´ Back (2011) * Come on Over (2011) == Aiheesta muualla == * The Kenny Wayne Shepherd Information Center Luokka:Yhdysvaltalaiset kitaristit Luokka:Vuonna 1977 syntyneet Luokka:Elävät henkilöt Luokka:Yhdysvaltalaiset laulajat Luokka:Yhdysvaltalaiset sanoittajat
Srilankankottarainen

Srilankankottarainen (Sturnornis albofrontatus), myös Sturnus albofrontatus, on Sri Lankan kotoperäinen varpuslintu. Se elää saaren lounaisosissa. Lajin holotyypin kuvaili Edgar Leopold Layard Ceylonista 1835.IBC == Lähteet == Luokka:Kottaraiset Luokka:Uhanalaiset linnut
Srilankanmaina

Srilankanmaina (Gracula ptilogenys) on pyhämainojen sukuun kuuluva varpuslintu, joka on kotoperäinen Sri Lankassa. Se elää saaren lounaisosissa. Lajin holotyypin kuvaili Edward Blyth Ceylonista vuonna 1846.IBC == Lähteet == Luokka:Kottaraiset
Kameleontti (albumi)

Kameleontti on Don Huonojen albumi vuodelta 1993. Levyn julkaisi Pyramid. ==Kappaleet== # # # # # # # # # # # ==Lähteet== *Levyn kansilehti Luokka:Vuoden 1993 albumit Luokka:Don Huonojen albumit
Bright Lights

Bright Lights on Koop Arposen 24. maaliskuuta 2010 julkaistu toinen albumi. Albumi nousi ensimmäisellä listaviikollaan Suomen virallisen albumilistan kahdeksanneksi, joka on myös sen paras sijoitus. Albumin lokakuussa 2009 julkaistu ensimmäinen single ”I Love It When I See You Smile” oli samana syksynä myös Roosa nauha -kampanjan tunnuskappaleena. Single nousi yhdeksi viikoksi singlelistan 11:nneksi. Toisena singlenä julkaistiin kappale ”Cold” helmikuussa 2010. Samana keväänä albumilta julkaistiin vielä single ”Young and Foolish”, joka nousi parhaimmillaan 19:nneksi soitetuimmaksi radiokappaleeksi. == Kappaleet == == Arvostelut == * Dome.fi: * Keskisuomalainen: suopea * V2.fi: == Lähteet == Luokka:Koop Arposen albumit Luokka:Vuoden 2010 albumit Luokka:Leri Leskisen tuottamat albumit
De l’esprit des lois

De l’esprit des lois () oli valistusfilosofi Montesquieun anonyymisti vuonna 1748 julkaisema pääteos. Teosta ei ole suomennettu. De l’esprit des lois on laaja teos, jossa käsitellään monia lainsäädännön aloja ja vertaillaan eri maissa eri aikakausina voimassa olleita lain säännöksiä. Teos tunnetaan kuitenkin parhaiten siitä, että siinä Montesquieu esittelee vallanjako- oppinsa, jolla on ollut hyvin suuri merkitys länsimaisten demokratioiden hallitusmuotojen kehitykselle. Montesquieu piti vallan keskittymistä pahimpana kansalaisten vapautta uhkaavana asiana. Hänen esittämänsä ratkaisu tähän uhkaan on vallan kolmijako-oppi, jonka mukaan lainsäädäntövallan, toimeenpanovallan ja tuomiovallan piti olla eri ihmisten käsissä. == Sisältö == De l’esprit des lois on laaja teos, jossa käsitellään monia lain­säädännön aloja ja vertaillaan eri maissa eri aika­kausina voimassa olleita lain säännöksiä. Teos ei kuitenkaan ole ainoastaan historiallinen tutkielma, vaan Montesquieu esitti monista lain­säädäntö­kysymyksistä selvästi myös omat mieli­piteensä. Teos tunnetaankin parhaiten siinä esitetystä vallan kolmi­jako-opista, jolla on ollut hyvin suuri merkitys länsimaisten demo­kratioiden hallitus­muotojen kehitykselle. Lakien hengessä Montesquieu puoltaa perustuslaillisuutta, vallanjakoa, orjuuden lakkauttamista, ihmisoikeuksia ja laillisuusperiaatetta. Kirja omistaa neljä kappaletta Englannin ja sen vapauden turvaavan vallanjaon käsittelemiseen. Montesquieu oli myös huolissaan siitä, että Ranskassa monarkin valtaa rajoittava aatelin voima oli katoamassa. === Orjuus === Vastustaessaan orjuutta Montesquieu oli edellä aikaansa. Hän esittää satiirisen hypoteettisen luettelon orjuutta puoltavista argumenteista, tosin usein asiayhteydestä irrottaen (katso olkinukke). == Vastaanotto == Kirjasta tuli äärimmäisen vaikutusvaltainen Ranskassa ja Britannian Amerikan-siirtokunnissa. Katolinen kirkko kielsi Montesquieun kirjat, mutta muualla Euroopassa, etenkin Britanniassa, niitä arvostettiin suuresti. Montesquieun mukaan ”hallitusvalta pitää rakentaa siten, että yhdenkään ihmisen ei tarvitse pelätä toista”. Tämä ja hänen esittämänsä tarkka vallan ositus ja osien tasapainotus (”checks and balances”) vaikutti myöhemmin ratkaisevasti Yhdysvaltain perustuslakiin ja sen isään, James Madisoniin. == Aiheesta muualla == Luokka:1740-luvun kirjat Luokka:Lakikirjat
Heeta

Heeta (isona kirjaimena Ͱ, pienenä ͱ) on entinen nimitys kreikkalaisen kirjaimiston kirjaimelle eeta (Η/η), kun sen äännearvo vastasi vielä /h/-äännettä (esim. suomen kielen h-kirjaimen äännettä). == Muoto ja sen historia == Heeta kehittyi foinikialaisen kirjaimiston kirjaimesta (het). Se oli alun perin käytössä useimmissa paikallisissa kreikkalaisissa kirjaimistoissa, ja muistutti suoraan foinikialaista esikuvaansa. Se muuntui joissakin murteissa, merkittävimmin joonialaisessa murteessa, ajan kuluessa eetaksi eli vokaaliksi. Niissä murteissa, joissa tarvittiin myös /h/-äänne, muodostettiin spiritus- eli henkosmerkit jakamalla heeta kahtia. Kirjaimen vasemmasta puolesta saatiin spiritus asper eli vahva alkuhenkonen ja oikeasta puolesta spiritus lenis eli heikko alkuhenkonen. Heetan nykyisin esitetty muoto oli alun perin yksi kirjaimen monesta eri variantista, sen vasen puolisko. Heetan muodon käyttö myös tai yksinomaan eetana on havaittavissa ensin muun muassa Joonian, Kreetan ja Aioliin kirjaimistoissa sekä eteläisten Kykladien (mm. Melos, Thera) ja Rhodoksen kirjaimistoissa.Voutiras, E.: ”The introduction of the alphabet”. Teoksessa Karali, M.: ”Writing systems”. Teoksessa Epigrafisissa lähteissä heetasta esiintyy muun muassa seuraavanlaisia variantteja: Greek Eta 08.svg Greek Eta 07.svg Greek Eta diagonal-2-bars.svg Greek Eta 2-bars.svg Greek Eta archaic.svg Greek Eta square-2-bars.svg Greek Eta cross.svg Greek Eta square.svg Greek Heta 07.svg Greek Heta 08.svg Greek Eta tack.svg == Tietokonejärjestelmissä == Tietokoneissa heeta koodataan eri merkistöissä seuraavasti: Ͱ-kirjaimen näköinen merkki ͱ Unicode U+2C75 (latinalainen) U+0370 (kreikkalainen) U+0371 == Lähteet == == Aiheesta muualla == Luokka:Kreikkalaiset kirjaimet
Santiago (Galápagossaaret)

Santiago on saari Ecuadorille kuuluvilla Galápagossaarilla. Sen keskeinen sijainti ja luontevat maihinnousupaikat ovat tehneet siitä suositun sekä merirosvojen, valaanpyytäjien että nykyisten matkailijoiden keskuudessa. Saaren suosituimpia luonnonnähtävyyksiä ovat turkishylkeiden luola, vaaleanpunaisten flamingojen laguuni ja mahdollisuus nähdä galapagosinhiirihaukkoja ja rubiinityranneja. 1880-luvulla saarelle päästettiin kesyvuohia. Ne lisääntyivät nopeasti ja hävittivät aiemmin rehevän kasvillisuuden. Santiago Galapagos online == Lähteet == == Aiheesta muualla == Luokka:Galápagossaarten saaret
Pat Novak for Hire

Pat Novak for Hire on yhdysvaltalainen rikoskuunnelmasarja, jota ABC esitti 1946-1947 Yhdysvaltain länsirannikolla ja vuonna 1949 valtakunnallisesti. Länsirannikolla kuunnelman nimiroolissa näytteli Jack Webb ja sen käsikirjoitti Richard L. Breen. Heidän siirryttyään tekemään Mutualille valtakunnallista, huomattavan samantyyppistä Johnny Modero, Pier 23 -kuunnelmasarjaa, päärooliin siirtyi Ben Morris ja käsikirjoituksista vastaamaan tuli Gil Doud. Webb ja Breen palasivat sarjan pariin, sen päästyä valtakunnalliseksi. Sarjan päähenkilö on sanfranciscolaisessa satamassa venevuokraamoa pitävä Pat Novak, joka korvauksesta ottaa vastaan mitä tahansa tehtäviä. Tyypillisesti jossain tehtävän vaiheessa joku tulee murhatuksi, ja Novak syntipukiksi ja vastakkain arkkivihollisensa poliisipäällikkö Hellmanin kanssa. Hellmanin roolissa esiintyi sarjan alkuvaiheessa John Galbraith ja sarjan tultua valtakunnalliseksi Raymond Burr. Novakia avusti alkoholisoitunut entinen lääkäri Jocko Madison, jota esitti aluksi Jack Lewis ja myöhemmin Tudor Owen. ==Lähteet== ==Aiheesta muualla== * Sarjan jaksoja archive.orgissa Luokka:Yhdysvaltalaiset radiokuunnelmat
Pinta (Galápagossaaret)

Pinta on saari Ecuadorille kuuluvilla Galápagossaarilla. Se on pohjoisin saariston suurista saarista. Siellä oli aikoinaan paljon kilpikonnia, mutta ne metsästettiin lähelle sukupuuttoa. Galápagoksenjättiläiskilpikonnan alalaji Geochelone nigra abingdoni eli vain tällä saarella. Lajin viimeinen edustaja kuoli kesäkuussa 2012. Pinta Island (Isla Pinta), Galapagos Islands Go Visit Galapagos == Lähteet == Luokka:Galápagossaarten saaret
William Laud

William Laud (7. lokakuuta 1573 – 10. tammikuuta 1645) oli Canterburyn arkkipiispa vuosina 1633–1645. Hän vastusti radikaalia puritanismia ja antoi tukensa kuningas Kaarle I:lle, minkä vuoksi hänet teloitettiin ensimmäisessä Englannin sisällissodassa 1645. Hän on pyhimys Englannin kirkossa ja Yhdysvaltain episkopaalikirkossa ja hänen muistopäivänsä on 10. tammikuuta. Hänet on haudattu St John's Collegeen, Oxfordiin. Kirkollisissa viroissa Laud toimi Bathin ja Wellsin piispana 1626–1628, Saint David'sin piispana 1628–1633 ja Lontoon piispana 1628–1633. Vuonna 1630 hänet valittiin kansleriksi Oxfordin yliopistoon, jonne hän perusti nimeään kantavan arabian kielen oppituolin. Hän oli Dublinin yliopiston viides kansleri 1633–1645. Arkkipiispana suvaitsemattoman Laudin vallankäytön väline oli korkea komissio, joka valvoi anglikaanisen kirkon jumalanpalveluksia ja pappeja. Oxfordin liikkeen vaikutuksesta Laudin teokset julkaistiin 1800-luvulla uudelleen osana julkaisusarjaa Library of Anglo-Catholic Theology.Library of Anglo-Catholic Theology Project Canterbury ==Katso myös== * Kaarlen ajan jumaluusoppineet ==Lähteet== == Aiheesta muualla == Luokka:Bathin ja Wellsin piispat Luokka:Canterburyn arkkipiispat Luokka:Lontoon piispat Luokka:Walesilaiset piispat Luokka:Brittiläiset pyhimykset Luokka:Englantilaiset teloitetut Luokka:Vuonna 1573 syntyneet Luokka:Vuonna 1645 kuolleet Luokka:Oxfordin yliopiston kanslerit
Matti Pussinen-Eloranta

Matti Pussinen-Eloranta (s. 22. marraskuuta 1956 Oulu) on suomalainen näyttelijä.Matti Pussinen-Eloranta Tampereen Työväen Teatterin verkkosivuilla Viitattu 9.5.2012. Pussinen-Eloranta opiskeli näyttelemistä Suomen teatterikoulussa, sittemmin Teatterikorkeakoulussa, vuodesta 1978 vuoteen 1982. Hänellä on ollut vuodesta 1982 kiinnitys Tampereen Työväen Teatteriin, jossa hän on esiintynyt muun muassa näytelmissä Hiiriä ja ihmisiä (1989), Ihmeidentekijä (1992) ja Työväenluokan viimeiset sankarit (2005). Hän on myös ohjannut TTT:n off-tuotannon Tulisielu. Pussinen-Eloranta on näytellyt myös televisiossa. Hän esitti nimihenkilöä Pikku Kakkosessa vuosina 1991, 1992 ja 1995 esitetyssä, kirjailija Jukka Parkkisen käsikirjoittamassa lastensarjassa Ritari Reinhold. Hänet on palkittu kahdesti Eino Salmelaisen säätiön palkinnolla, jota jaetaan tamperelaisille teatterintekijöille ja teattereille. Pussinen-Eloranta on naimisissa ja hänellä on kolme lasta. == Lähteet == == Aiheesta muualla == * Luokka:Suomalaiset teatterinäyttelijät Luokka:Vuonna 1956 syntyneet Luokka:Elävät henkilöt
Malmstén

Malmstén tai Malmsten on muun muassa seuraavien henkilöiden sukunimi: *Carl Malmsten (1888–1972), ruotsalainen muotoilija ja sisustussuunnittelija *Eugen Malmstén (1907–1993), suomalainen laulaja, Georg Malmsténin veli *Georg Malmstén, (1902–1981), suomalainen laulaja *Greta Pitkänen, o.s. Malmsten (1911–1938), suomalainen laulaja, Georg ja Eugen Malmsténin sisar *Ole Malmstén (1925–1981), suomalainen teollisuusneuvos ja toimitusjohtaja, Georg Malmsténin poika *Ragni Malmstén (1933–2002), suomalainen laulaja, Georg Malmsténin tytär
Kaliumjodaatti

Kaliumjodaatti (KIO3) on kaliumkationien ja jodaattianionien muodostama epäorgaaninen ioniyhdiste. Kaliumjodaattia voidaan käyttää muun muassa analyyttisessa kemiassa reagenssina. == Valmistus == Kaliumjodaattia voidaan valmistaa hapettamalla elektrolyyttisesti kaliumjodidia. Jodi voidaan liuottaa jodidi-ioneina kaliumhydroksidiliuokseen, minkä jälkeen se hapetetaan. Seos jäähdytetään, jolloin kaliumjodaatti kiteytyy. Tämän jälkeen yhdiste voidaan suodattaa liuoksesta. Kaliumjodaattia voidaan valmistaa myös käyttämällä kaliumjodidin hapettimena kaliumkloraattia. Yhdisteet sulatetaan ja veteen suhteellisen niukkaliukoinen kaliumjodaatti voidaan kiteyttää vedestä, johon sulate uutetaan. :KClO3 \+ KI → KIO3 \+ KCl == Käyttö == Kaliumjodaatin pääasiallinen käyttö on analyyttisenä reagenssina. Analyyttinen käyttö perustuu aineen voimakkaaseen hapetuskykyyn. Kaliumjodaatin avulla voidaan määrittää muun muassa jodidi-ionien, monien metallien, kuten tinan tai talliumin pitoisuuksia. Yhdistettä käytetään myös monien farmaseuttisten orgaanisten yhdisteiden määritykseen. Tällaisia ovat muun muassa bentsalkoniumkloridin, setrimoniumbromidin ja semikarbatsidin analysoimiseen. Kloridi-ionien läsnä ollessa muodostuu usein sivutuotteena myös jodikloridia. Esimerkiksi määritettäessä jodidipitoisuuksia. :IO3- \+ 2 I- \+ 3 Cl- \+ 6 H+ → 3 ICl + KCl + 3 H2O Kaliumjodaattia voidaan käyttää kaliumjodidin asemesta joditableteissa. Jodaatti muuntuu jodiksi, joka estää radioaktiivisen jodin kertymisen kilpirauhaseen. Kaliumjodaatin annoskoko on aikuisella maailman terveysjärjestön suosituksen mukaan 170 mg. WHO pitää kaliumjodidia parempana vaihtona, koska ärsyttää suolistoa hieman vähemmän. == Lähteet == ==Aiheesta muualla== *PubChem: Potassium iodate *ChemBlink: Potassium iodate Luokka:Kaliumyhdisteet Luokka:Jodaatit
Ruusuvuoren koulu

Ruusuvuoren koulu on Vantaan Korson kaupunginosassa toimiva yläkoulu (luokka- asteet 6–9). Koulu sijaitsee Korson Ankkapuiston länsipuolella, runsas 200 metriä Korson koulun eteläpuolella. Koulussa on runsas 30 opettajaa. Syksyllä 2014 koulua kävi 537 oppilasta. Koulu osallistuu Liikkuva koulu -hankkeeseen. ==Koulun nimi ja historia== Ruusuvuoren koulun nimi juontaa koululle alun perin suunnitellun sijaintipaikan, Ankkalampien itäpuolella sijaitsevan Ruusuvuorenmäen nimestä. Tonttivaihdon jäätyä toteutumatta koulu rakennettiin Ankkalammen toiselle puolelle, mutta kouluhanke ja sen pohjalta syntynyt koulu säilytti nimensä. Ruusuvuoren koulu valmistui vuonna 1970. Syksystä 1977 lähtien, kun kansalais- ja keskikouluista siirryttiin Vantaalla peruskoulujärjestelmään, Ruusulan koulu toimi yhdessä nykyisen Korson koulun kanssa. Oppilaita oli jossain vaiheessa yli 800 ja koulu oli Suomen suurimpia yläasteita. Koulujen nimenä olivat tuolloin Korson koulu yksi ja Korson koulu kaksi. 1980-luvun alussa koulut eriytettiin omiksi yläasteikseen. Ruusuvuoren koulu remontoitiin täysin vuosina 2003–2005. Opiskelu tapahtui remontin aikana koulupihalla sijainneissa tilapäisparakeissa. Tiedosto:Ruusuvuoren koulu - Korso - Vantaa - m.jpg|Ruusuvuoren koulun päärakennus. Tiedosto:Ruusuvuoren koulu - Paviljonki - Korso - Vantaa - m.jpg|Ruusuvuoren koulun Ruusupaviljonkina tunnettu lisärakennus. ==Lähteet== ==Aiheesta muualla== *Salomaa, Marja: Vantaa myllää koulutiloja uusiksi – Korson ja Vantaankosken yläkouluista voitaisiin luopua (17.9.2015) Helsingin Sanomat. *Ruusuvuoren koulu *https://www.youtube.com/@RuusuvuorenKoulu Luokka:Vantaan peruskoulut Luokka:Korso
Marker-kromosomi

Marker-kromosomi on pieni ylimääräinen kromosominpala, joka ei ole kiinnittynyt mihinkään muuhun kromosomiin, eikä vielä tiedetä, minkä kromosomin materiaalia se on. Osa markereista on viattomia, osa aiheuttaa kehityshäiriöitä. Marker-kromosomi on pääpiirteissään osittainen trisomia. Joskus markeria hillitsee epäaktiivi perintöaines, jolloin sillä on hyvin vähän tai ei lainkaan vaikutusta. On olemassa joitain markereita, jotka kulkeutuvat perheessä vähäisellä vaikutuksella; ja joitain, jotka syntyvät ilman, että vanhemmat ovat sairastavia tai kantajia. Toisinaan markerit eivät periydy, sillä ne voivat kadota solujakautumisen aikana pienen kokonsa vuoksi. On olemassa henkilöitä, joilla on multippeleita markereita. Erityisiä tutkimuksia aineksen tunnistamiseksi tehtäessä voidaan luoda johtopäätöksiä markerin vaikutuksesta. On olemassa tavallisempi marker, jota kutsutaan kromosomi 15:n käänteiseksi kahdentumiseksi. Tässä erityisessä syndroomassa esiintyy kehityksellisiä vajavaisuuksia ja fyysisiä muunnelmia. Vaikea tilanne syntyy, kun marker-kromosomi löytyy sikiökauden tutkimuksessa, lapsivesipunktiossa. Jos marker ei kuulu tavallisempiin markereihin eikä kummallakaan vanhemmista sitä ole, voi olla hyvin vaikeaa ennustaa markerin vaikutuksia. Tavallisesti, kun vanhempi kantaa samaa markeria, vaikutus on paljon pienempi. == Lähteet == * Web archive 2003 ===Viitteet=== Luokka:Kromosomit
Fejes

Fejes Lemezmotor- és Gépgyár Rt. oli unkarilainen vuosina 1923–1928 toiminut autonvalmistaja, joka valmisti Fejes-merkkisiä autoja. Yrityksen perusti Jenő Fejes. Fejes-autot suunniteltiin siten että ne kyettäisiin valmistamaan halvalla ilman työvoiman syvää perehdyttämistä. Autojen valmistuksessa oli viety hitsauksen ja kylmämuovauksen käyttö äärimmäisyyksiin, sillä edes niiden 1 244-kuutioisissa, nelisylinterisissä kansiventtiilimoottoreissa ei ollut valettuja osia. Tämän ansiosta autot olivat 30–35 prosenttia kevyempiä ja noin 20 prosenttia halvempia kuin vastaavat perinteisin menetelmin valmistetut autot. Toisaalta ulkonäöltään autot olivat sangen karkeatekoisen näköisiä. Tällä ei kuitenkaan ollut oleellista merkitystä, sillä autot myytiin enimmäkseen Unkarin postilaitoksen ja asevoimien käyttöön. == Lisenssivalmistus == Jenő Fejes suunnitteli yhdessä brittiläisen Cyril Pullinin kanssa Fejesien valmistusta Isossa-Britanniassa. Vuonna 1928 perustettiin yritys nimeltä Ascot Motor and Manufacturing Co. Ltd. autojen valmistusta varten. Yrityksen alkupääoma oli 400 000 puntaa. Fejesiin perustuvan Ascotin hinnaksi kaavailtiin 130 puntaa, mikä olisi tehnyt siitä Ison-Britannian toiseksi halvimman pikkuauton. Malli ei kuitenkaan päässyt tuotantoon asti, sillä Britannian halpojen pikkuautojen markkinoita johtanut Austin pelkäsi asemansa puolesta ja onnistui estämään autojen sarjatuotannon käynnistämisen. ==Lähteet== Luokka:Automerkit Luokka:1920-luvun autot Luokka:Unkarilaiset yritykset
North Vancouver (kaupunki)

North Vancouver on 45 165 (2006) asukkaan kaupunki Brittiläisessä Kolumbiassa, Kanadassa. Kaupunki kuuluu Vancouverin metropolialueeseen ja on yksi kolmesta North Shoren alueen asuinalueista. Kaupunkia ympäröi länsi-, pohjois- ja itäpuolilta North Vancouverin kunta ja etelässä se rajautuu Burrard Inletin vuonoon, jonka vastarannalla sijaitsee Vancouverin kaupunki. North Vancouverin asukkaita lukuun ottamatta provinssin asukkaat eivät yleensä huomioi samannimisten kunnan ja kaupungin eroa ja useimmiten puhekielessä viitataan ainoastaan North Vancouveriin, joka voi tarkoittaa kumpaa tahansa. == Historia == North Vancouverin kunta perustettiin 1891, ja North Vancouverin kaupunki itsenäistyi siitä vuonna 1907. Itsenäistyessään kaupungissa oli noin 2000 asukasta, jotka halusivat kehittää kaupunkia, mutta eivät halunneet kustantaa harvaanasutun maaseudun kalliita palveluja. Laivanrakennustelakat olivat 1900-luvun alussa suuri työllistäjä alueella. Ensimmäisen maailmansodan aikana telakoilla rakennettiin useita sotalaivoja. Vuonna 1915 Moodyvillen alue liitettiin kaupunkiin. Autolauttaliikenne Burrard Inletin yli Vancouveriin aloitettiin vuonna 1917. 1930-luvun laman vaikutukset ulottuivat North Vancouverin kaupunkiinkin, ja joulukuussa 1932 se ajautui konkurssiin. Brittiläisen Kolumbian provinssi nimitti komissaarin valvomaan kaupungin taloutta. Kaupungin selvitystila jatkui aina vuoteen 1944, jolloin uusi kaupunginvaltuusto valittiin. Toisen maailmansodan aikana alueen telakat rakensivat jälleen useita joukkojenkuljetusaluksia, joita käytettiin etenkin Normandian maihinnousussa. == Liikenne == Kaupungin pohjoispuolitse kulkee Kanadan halki johtava Trans-Canada Highway, joka on kokomatkaltaan moottoritietä. Kaupungin alueella siinä on kolme liittymää: Lynn Valley Road (# 19), Lonsdale Avenue (# 18) ja Westview Drive (# 17). North Vancouverin kaupungin ja Vancouverin yhdistää kolme siltaa Burrard Inletin yli. Niistä Lions Gate Bridge ja Ironworkers Memorial Second Narrows Crossing ovat maantiesiltoja, Second Narrows Bridge on ainoastaan rautatieliikenteen käytössä. Coast Mountain Bus Company -yhtiö likennöi North Vancouverin ja Vancouverin välillä SeaBus-katamaraanialuksilla. == Ystävyyskaupunki == * , Chiba == Lähteet == Luokka:Brittiläisen Kolumbian kaupungit
Kirkon kymmenysneuvosto

Kirkon kymmenysneuvosto (engl. Council on the Disposition of the Tithes) on Myöhempien Aikojan Pyhien Jeesuksen Kristuksen kirkossa elin, joka valvoo ja ohjaa kirkon jäsenten maksamien kymmenysten käyttöä. Kymmenysneuvoston muodostavat ensimmäisen presidenttikunnan, johtavan piispakunnan ja kahdentoista apostolin koorumin jäsenet. Kymmenysneuvostossa puhetta johtaa Myöhempien aikojen pyhien Jeesuksen Kristuksen kirkon presidentti. Kirkon ensimmäinen presidentti Joseph Smith perusti kymmenysneuvoston 8. heinäkuuta 1838. Kirkon kymmenysneuvosto valvoo keskitetysti kirkon jäsenten maksamien kymmenysten sijoittamista ja investoimista. Kymmenyksiä käytetään esimerkiksi temppelien, seurakuntakeskusten ja muiden kiinteistöjen rakentamiseen sekä julkaisutoimintaan. Lisäksi osa kymmenyksistä sijoitetaan erilaisiin rahastoihin. Kirkon kymmenysneuvosto hallinnoi vuosittain miljardien dollarien rahavirtoja. Myöhempien Aikojen Pyhien Jeesuksen Kristuksen kirkon sisäinen tarkastus valvoo kymmenysneuvoston toimintaa ja rahankäyttöä, mutta kirkko ei ole julkistanut yksityiskohtaisia tilinpäätöstietojaan vuoden 1959 jälkeen. Luokka:Myöhempien aikojen pyhien Jeesuksen Kristuksen kirkon organisaatio
DCF77

pienoiskuva|DCF77-signaalia hyödyntäviä kelloja. Signaalin vastaanottoa ilmaistaan yleensä ”säteilevä antenni” -kuvakkeella. DCF77 on aikatietoa ja referenssitaajuutta lähettävä pitkäaaltoasema Saksan Mainflingenissä (25 kilometriä Frankfurtista kaakkoon). Asema palvelee radiosignaalista aikansa synkronoivia kelloja Euroopan alueella. Toimintaa hallinnoi Physikalisch- Technische Bundesanstalt, Saksan valtiollinen fysiikkalaboratorio. Asema aloitti palvelunsa vuonna 1959, aika- ja päivämäärätieto lisättiin vuonna 1973. DCF77:lle on myös varalaitteisto. Aikatieto tuotetaan paikallisilta atomikelloilta, jotka on myös yhdistetty Saksan pääkelloihin Braunschweigissä. 77,5 kHz:n taajuista kantoaaltoa lähetetään 50 kW:n teholla. Data sisältyy signaaliin amplitudimoduloituna pulssinleveyskoodina. Matala taajuus ja datan hidas (1 b/s) lähetysnopeus mahdollistavat vastaanoton suurimmassa osassa Eurooppaa. Signaali toistuu joka minuutti. DCF77-signaalin avulla kellot pystyvät automaattisesti siirtymään kesä- ja talviajan välillä. == Vastaanotto Suomessa == Suomi sijaitsee lähettimen kantaman ulkolaidalla, joten signaalin voimakkuus riippuu suuresti kellon sijoituspaikasta, vuoden- ja vuorokaudenajasta ja auringon aktiivisuudesta. Kellossa oleva antenni on yleensä kela, jonka sisällä on ferriittisauva. Antenni ei ole kovin vahvasti suuntaava, mutta sauvan akselin suunnassa on terävä minimi. Paras vastaanottoherkkyys saavutetaan asettamalla vaakatasossa oleva sauva poikittain vastaanottosuuntaan vastaan eli Suomessa sauvan jompikumpi pää osoittamaan suunnilleen luoteeseen tai kaakkoon. Vastaanotto voi häiriintyä lähellä olevista sähkölaitteista, kuten tietokoneista tai kännyköistä. == Katso myös == * Atomikello * Radioasema * NTP (tietotekniikka) == Lähteet == == Aiheesta muualla == * DCF77:n kotisivu Luokka:Kellotekniikka Luokka:Radio
Albert Lebrun

Albert Lebrun (29. elokuuta 1871 Mercy-le-Haut, Moselle, nykyään Meurthe-et- Moselle – 6. maaliskuuta 1950 Pariisi) oli ranskalainen poliitikko ja Ranskan presidentti vuodesta 1932 vuoteen 1940. Hän oli kolmannen tasavallan viimeinen presidentti.http://worldatwar.net/biography/l/lebrun/index.html Lebrun äänestettiin Ranskan edustajainhuoneeseen 1900, minkä jälkeen vuonna 1911 hänet valittiin siirtomaaministeriksi. Lebrun äänestettiin kolmannen tasavallan presidentiksi vuonna 1932 Paul Doumerin seuraajaksi. Vuonna 1938 hänet valittiin uudestaan presidentiksi toiselle kaudelle. Toisen maailmansodan alettua hän osoittautui kuitenkin presidenttinä heikoksi. Vuonna 1940, kun Saksa oli miehittänyt Pohjois-Ranskan, myös Pariisin, presidentti Lebrun vaati tuloksetta sodan jatkamista Saksaa vastaan ja että hallituksen oli vetäydyttävä Algeriaan.Otavan iso tietosanakirja, 5. osa (Kuus-Mons), art. Lebrunm Albert, Otava 1963. Pääministeriksi nimitetty marsalkka Pétain allekirjoitti kuitenkin 22. kesäkuuta antautumissopimuksen, jolla Pohjois- Ranska jäi Saksan miehittämäksi. Hallitus siirtyi tämän jälkeen Vichyyn. Kansalliskokous päätti 10. heinäkuuta luovuttaa Pétainin hallitukselle kaiken vallan, minkä vuoksi Lebrun joutui luopumaan presidentin virasta. Hän itse vetäytyi tuolloin Vizilleen. Vuonna 1943 saksalaiset vangitsivat hänet ja pitivät vankina sodan loppuun saakka. Tavattuaan sodan päätyttyä Charles de Gaullen hän hyväksyi tämän johtoaseman mutta totesi samalla, ettei hän itse ollut koskaan virallisesti luopunut presidentin virasta - vain kansalliskokous olisi voinut ottaa sellaisen ilmoituksen vastaan, mutta se ei kokoontunut enää luovutettuaan vallan Pétainille. == Lähteet == * World at War: Biography * Spartacus Educational ===Viitteet=== == Aiheesta muualla == *Absoluteastronomy.com *St. Petersburg Times, s.5: Ranskan entinen presidentti kuollut. * Ranskan presidentin vaalin lähestyessä. Valitaanko Albert Lebrun jälleen 7 vuodeksi Elysée-palatsin isännäksi?, Helsingin Sanomat, 05.03.1939, nro 62, s. 12, Kansalliskirjaston digitaaliset aineistot Luokka:Ranskan presidentit Luokka:Vuonna 1871 syntyneet Luokka:Vuonna 1950 kuolleet Luokka:Andorran ruhtinaskumppanit
Selwyn College

Selwyn College on yksi englantilaisen Cambridgen yliopiston 31 collegesta. Se perustettiin vuonna 1882 Uuden-Seelannin ensimmäisen anglikaanisen piispan George Augustus Selwynin muistoksi. Collegen vanhimmat punatiiliset osat, jotka edustavat uusgoottilaista tyylisuuntaa, suunnitteli arkkitehti Sir Arthur Blomfield. College rakennettiin Corpus Christi Collegelta ostetulle tontille, joka tuolloin oli syrjässä kaupungin keskustasta. Selwyn College alkoi hyväksyä naisia opiskelijoiksi vuodesta 1976 alkaen. Selwyn Collegea ovat käyneet mm. soudun olympiavoittaja Ran Laurie ja hänen poikansa, näyttelijä Hugh Laurie. Muita tunnettuja Selwynin alumneja ovat konservatiivipoliitikko John Gummer ja kirjailija Robert Harris. == Lähteet == ==Aiheesta muualla== Luokka:Cambridgen yliopiston colleget
Siniselkäsieppo

Siniselkäsieppo (Myioparus plumbeus) on laajalla alueella Saharan eteläpuolisessa Afrikassa tavattava sieppoihin kuuluva varpuslintu. == Koko ja ulkonäkö == Kooltaan siniselkäsieppo on noin 14 cm. Siniselkäsieppo on selästään, päästään ja siivistään väriltään siniharmaa. Pyrstö on musta ja pyrstön reunasulat ovat valkoiset. Vatsa on väritykseltään valkoinen. Sukupuolet eivät eroa toisistaan ulkonäöltään. Nuori siniselkäsieppo on höyhenpuvultaan kellanruskea ruskein pilkuin. Lintu muistuttaa ulkonäöltään savanniharmaasieppoa (Muscicapa caerulescens), mutta eroaa pyrstön värityksen perusteella. == Levinneisyys ja elinympäristö == Siniselkäsieppoa tavataan lähes koko Saharan eteläpuolisessa Afrikassa. Laji puuttuu kokonaan ainoastaan Somaliasta. Lajin elinympäristöä ovat savannit, jokivarsien kosteat metsät ja ainavihantien metsien reunamaat. == Ravinto ja pesiminen == Siniselkäsiepon ravinto koostuu pääasiassa hyönteisistä, kuten kovakuoriaisista, termiiteistä ja perhosten toukista. Ruokansa lintu etsii puiden lehvästön joukosta. Siniselkäsiepon pesimäkausi kestää elokuusta joulukuulle. Lajin pesä sijaitsee puunkolossa, joka voi olla myös tikan tekemä. Pesä sisustetaan heinillä, jäkälöillä ja höyhenillä. Sekä koiras- että naaraslinnut osallistuvat pesän rakentamiseen. Naaras munii kahdesta kolmeen valkoista ruskea- ja oliivinvihreäpilkullista munaa. == Lähteet == Luokka:Siepot
Niittysirkku

Niittysirkku (Emberiza cioides) on aasialainen varpuslintu. Sen elinympäristö käsittää Keski- ja Itä-Aasian Kazakstanista ja Kirgisiasta itään eteläiseen Siperiaan, Mongoliaan, Kiinaan, Koreaan, Japaniin ja Venäjän Kaukoitään. Laji on tavattu Euroopassa useita kertoja, Suomessa 20.-27.5.1987 koiras Korppoon Utössä.Rariteettikomitea Eurooppalaisissa havainnoissa kyse on saattanut olla karanneista häkkilinnuista. == Lähteet == Luokka:Sirkut
Pensassirkku

Pensassirkku (Emberiza cirlus) on Länsi- ja Etelä-Euroopassa sekä Pohjois- Afrikassa elävä varpuslintu. Sitä ei ole tavattu Suomessa. == Lähteet == * === Viitteet === Luokka:Sirkut
Kultatöyhtösirkku

Kultatöyhtösirkku (Schoeniclus elegans) on itäaasialainen varpuslintu. Sen elinympäristö käsittää Venäjän Kaukoitää, Korean, Japanin, Kiinan, Taiwanin ja Myanmarin. Suomessa se on tavattu kerran, kun lintu rengastettiin Hangon lintuasemalla 22. huhtikuuta 1991.Rariteettikomitea == Lähteet == Luokka:Sirkut
Jukupark Turku

thumb|266x266px|Näkymä Jukupark Turkuun elokuussa 2012. JukuPark Turku on Turun Kaerlassa, Impivaaran liikuntakeskuksen tuntumassa sijaitseva ulkovesipuisto, joka avattiin 3. heinäkuuta 2010. Vesipuiston alue on 2,5 hehtaaria ja sille on rakennettu muun muassa kolme grilliravintolaa ja Merirosvosaari-vesileikkimaailma, jossa on yli kymmenen vesiliukumäkeä, jotka laskevat 1 200 neliömetrin altaaseen. Alueella on myös kaksi muuta suurempaa liukumäkitornia, muita uima-altaita ja auringonottoterasseja. == Pomppulinnaonnettomuus == Kolme ihmistä loukkaantui JukuPark Turussa 10. kesäkuuta 2023 onnettomuudessa, jossa tuulenpuuska nosti kolme pomppulinnaa ilmaan.Hurja video: Pomppulinna nousi taivaisiin Jukuparkissa – Iltalehti == Katso myös == * Jukupark Kalajoki == Lähteet == == Aiheesta muualla == * Jukupark Turun kotisivut Luokka:Turun rakennukset ja rakennelmat Luokka:Suomen vesipuistot Luokka:Turun nähtävyydet Luokka:Kaerla
Petra Kalliomaa

Petra Kalliomaa (s. 24. huhtikuuta 1980) on suomalainen juontaja, toimittaja ja sirkusammattilainen. Pitkän radio-uran lisäksi Kalliomaa on toiminut juontajana ja esiintyjänä muun muassa useilla festivaaleilla ja erilaisissa tapahtumissa. Petra Kalliomaa aloitti radiossa vuonna 2007 Lahdessa silloisessa Radio 99:ssä ja työskenteli myöhemmin Radio Voimassa iltapäiväjuontajana. Vuonna 2009 Kalliomaa aloitti Jaajo Linnonmaan juontajaparina Radio Suomipopin Aamulypsy-ohjelmassa Anni Hautalan jäätyä äitiyslomalle. Jaajo Linnonmaan, Petra Kalliomaan, Juha Vuorisen ja Juha Perälän viimeinen yhteinen Aamulypsy-lähetys kuultiin Radio Suomipopilla 23. joulukuuta 2011. Aamylypsyn jälkeen hän jatkoi juontajana Metro Helsingin Aamussa ja myöhemmin iltapäivälähetyksissä. Kalliomaa lopetti Metro Helsingillä 10. toukokuuta 2016 siirtyen Nelonen Median ja Mediatakojien uuden Helmiradion keskipäiväjuontajaksi. 2021 tammikuussa hän aloitti Radio Suomen iltapäiväjuontajana. Vuodesta 2022 Petra Kalliomaa on toiminut täysipäiväisesti sirkusalalla, ilma-akrobaattina, ohjaajana, valmentajana ja koreografinaPole4Fit Ohjaajat . Kalliomaa on palkittu RadioMedian Radio Gaalassa vuoden tulokkaana vuonna 2009.Huikean notkeaa! Radiojuontaja esittelee akrobaattisia taitojaan – kieppuu ilmassa pienissä treenivaatteissa Yleisö valitsi Aamulypsyn vuoden radio-ohjelmaksi 2011.Radiouransa lopettanut Jaajo Linnonmaa kolmatta kertaa Vuoden radiojuontajaksi == Lähteet == Luokka:Suomalaiset juontajat Luokka:Suomalaiset radiotoimittajat Luokka:Vuonna 1980 syntyneet Luokka:Elävät henkilöt
Naohito Fujiki

Naohito Fujiki (, s. 19. heinäkuuta 1972) on japanilainen näyttelijä ja laulaja. ==Diskografia== ===Singlet=== *Sekai no Hate ~the end of the world~ (1999) *Niji ~waiting for the rainbow~ (1999) *Paafuekuto Waarudo (Perfect World) (2000) *Kozumikku Raidaa (Cosmic Rider) (2000) *2 HEARTS (2001) *anon (2001) *Pazuru (Puzzle) (2001) *Wonderful Days (2002) *So Long... / Namida no Iro (2002) *Tenshi no Niji (2003) *Flower (2003) *Shukumei (2004) *HEY! FRIENDS (2006) *Tuning Note (2007) *CRIME OF LOVE / Iindaze ~Kimi ga Itekurereba~ (2009) ===Albumit=== *BUMP! (2000) *WARP' (2002) *03 (2003) *COLORMAN (2004) *LIFE GOES ON! (2006) *Reverse (2007) *∞ Octave (2009) *HISTORY of NAOHITO FUJIKI 10TH ANNIVERSARY BOX (2009) ==Filmografia== ===Televisio=== *Guest at Table 3 (1996) *Heart ni S (1996) *Tokyo Sex (1996) *Yonimo Kimyona Monogatari (1996) *Shin-D Love Blood (1997) *Gal Boy (1997) *Hokenshitsu no Obasan (1997) *Tokugawa Yoshinobu (1998) *Happy Mania (1998) *Nanisama! (1998) *Oni no Sumika (1999) *P.S. Genki Desu, Shunpei (1999) *Asuka (1999) *Nurse no Oshigoto 3 (2000) *Mofuku no Rendezvouz (2000) *LOVE REVOLUTION (2001) *Platonic Sex (2001) *Antique (2001) *Hatsu Taiken (2002) *Nurse no Oshigoto 4 (2002) *Kou Kou Kyoushi (2003) *Taikoki (2003) *Itoshi Kimi e (2004) *Slow Dance (2005) *Hoshi ni Negai wo (2005) *Tsumiki Kuzushi Shinsou (2005) *1 Litre of Tears (2005) *Kobayakawa Nobuki no Koi (2006) *Gal Circle (2006) *Message (2006) *1 Litre of Tears Special (2007) *Operation Love (2007) *Hotaru no Hikari (2007) *Operation Love Special (2008) *Around 40 (2008) *Shibatora (2008) *Yako no Kaidan (2009) ===Elokuvat=== *Hana Yori Dango (1995) *That's Cunning (1996) *F.I.S.H. (2002) *Nurse no Oshigoto the Movie (2002) *Dragon Head (2003) *g@me. (2003) *Jam Films S (2005) *Hana Yori Dango Final (2008) *20th Century Boys 2 Film (2009) ==Aiheesta muualla== *Viralliset sivut *JDorama Page * Luokka:Japanilaiset näyttelijät Luokka:Japanilaiset laulajat Luokka:Vuonna 1972 syntyneet Luokka:Elävät henkilöt
Luettelo Chilen maanjäristyksistä

Tämä on luettelo Chilessä tapahtuneista maanjäristyksistä. Luettelossa on kaikki merkittävät maanjäristykset, jotka ovat tuntuneet tai joiden keskuspaikka on ollut Chilessä. Ilmoitettu kellonaika on UTC. Päivämäärä Kellonaika Magnitudi Intensiteetti Keskus Syvyys Kuolleita Concepciónin maanjäristys 1570 8. helmikuuta 1570 9.00 8,3 MS Valdivian maanjäristys 1575 16. joulukuuta 1575 14.30 8,5 arvio 1 300 Santiagon maanjäristys 1647 13. toukokuuta 1647 19.30 8,5 Concepciónin maanjäristys 1751 25. toukokuuta 1751 1.00 8,5 Concepciónin maanjäristys 1835 20. helmikuuta 1835 11.30 8,5 Arican maanjäristys 1868 13. elokuuta 1868 16.45 9,0 Valparaíson maanjäristys 1906 16. elokuuta 1906 19.48 8,2 25 Vallenarin maanjäristys 1922 10. marraskuuta 1922 23.53 8,5 25 satojahttp://earthquake.usgs.gov/earthquakes/world/events/1922_11_11.php Región de Aisén maanjäristys 1927 21. marraskuuta 1927 23.12 7,1 MS 33 Chillánin maanjäristys 1939 25. tammikuuta 1939 23.32 7,8 60 30 000 Coquimbon maanjäristys 1943 6. huhtikuuta 1943 12.07 8,2 55 Tierra del Fuegon maanjäristys 1949 17. joulukuuta 1949 6.53.30Argentina's seismic prevention institute. Listado de Terremotos Históricos 7,8 VIII 30 Suuri Chilen maanjäristys 1960 22. toukokuuta 1960 19.11 9,5U.S. Geological Survey (March 7, 2006). Historic Earthquakes - Chile - 1960 May 22 19.11 - Magnitude 9.5: The Largest Earthquake in the World. XIReports on the Great Chilean Earthquake of 1960 30 490 - 2 290http://www.ess.washington.edu/tsunami/general/historic/chilean60.html , 5 700 tai 6 000 Santiagon maanjäristys 1965 28. maaliskuuta 1965 12.33 7,1 Illapelin maanjäristys 1971 8. heinäkuuta 1971 23.03 7,5 Santiagon maanjäristys 1985 3. maaliskuuta 1985 22.47 8.0Servicio Sismológico Universidad de Chile, Sismos importantes o destructivos desde 1570 VIII 33 177 1987 Antofagastan maanjäristys 1987 23.03 7,2 1993 San Juanin maanjäristys 8. kesäkuuta 1993 23.17.41 6,5 VI 113 Antofagastan maanjäristys 1995 30. heinäkuuta 1995 5.11 8,0 47 3 Tarapacán maanjäristys 2005 13. kesäkuuta 2005 22.45\- BBC Mundo.com 7,8 or 7.9 VII 117.2 11 Aysen Fjordin maanjäristys 2007 21. huhtikuuta 2007 17.53 6,2 VIIInforme No.173 - 21/04/2007 Sismo XI Región (Informe Preliminar - Actualiza Información) 38.1 10 Antofagastan maanjäristys 2007 14. marraskuuta 2007 15.40.53USGS Earthquake Center. Magnitude 7.7 - Antofagasta, Chile 7,7 IXReported intensities of the earthquake near Tocopilla and Antofagasta on 14 November 2007. . 60 2 Papudon maanjäristys 2008 18. joulukuuta 2008 18.19 6,3 V 0 Arican maanjäristys 2009 13. marraskuuta 2009 3.05.57 6,5Magnitude 6.5 - Offshore Tarapaca, Chile 2009 November 13, 3.05.57 VÚltimas Noticias sobre el Temblor en Arica, El Morrocotudo 28 0 Chilen maanjäristys 2010 27. helmikuuta 2010 6.34 8,8BBC.co.uk Earthquake.usgs.gov V 59.4 423 Pichilemun maanjäristys 2010 11. maaliskuuta 2010 14.39 6,9 VI 11 2 Chilen maanjäristys 2015 16. syyskuuta 2015 19.54 8,3 25 12 ==Lähteet== * Servicio sismologico Universidad de Chile. Listado de Terremotos Históricos (Chile) . ===Viitteet=== * Chile
Mukkulan peruskoulu

Mukkulan peruskoulu on Lahdessa Mukkulan kaupunginosassa toimiva koulu, jossa on luokat 1–9. Lukio lakkautettiin vuonna 2007. Oppilaita koulussa on noin 820 (2021). Koulun yhteydessä toimii Mukkulan kirjasto. Myös Mukkulan päiväkodin esiopetusryhmät löytyvät samasta rakennuksesta. Koulu jatkaa vuonna 1965 alkunsa saaneen yhteiskoulun ja 1966 aloittaneen Mukkulan kansakoulun perinteitä. Yläkoululle valmistui koulurakennus vuonna 1967 ja alakoulun tilat kolme vuotta myöhemmin. Tiloja on sittemmin kunnostettu useaan otteeseen, ja esimerkiksi vuonna 2008 valmistui yläkoulun laajennus. Vuonna 2016 tehdyssä kuntoarviossa havaittiin kuitenkin vakavia puutteita koulurakennuksen vanhempien osien eristeissä ja ilmanvaihdossa. Siksi aiemman koulun itäpuolelle rakennettiin vuonna 2017 tilapäinen koulu- ja päiväkotirakennus, jonka Lahden kaupunki vuokrasi useaksi vuodeksi. Osaa aiemmasta koulurakennuksesta kunnostettiin, ja osa purettiin. Koulun nykyisenä rehtorina toimii Hanna Saarinen. == Lähteet == == Aiheesta muualla == * Mukkulan peruskoulun sivut Luokka:Lahden peruskoulut Luokka:Mukkula